

 **KONKURENTNOST TURISTIČKOG GOSPODARSTVA**

Predmet javnog poziva je dodjela bespovratnih sredstava za podizanje konkurentnosti turističkog gospodarstva kroz zelenu i digitalnu tranziciju u turizmu, a provodi se kroz Mjere Programa:

Mjera   A – Hoteli
Mjera   B – Kampovi
Mjera   C – Restorani
Mjera   D – OPG/Poljoprivrednik
Mjera   E – Plovni objekti nautičkog turizma.

Za dodjelu bespovratnih sredstva prijaviti se mogu:

* subjekti malog gospodarstva (trgovačka društva izvan javnog sektora, obrti i zadruge) registrirani za ugostiteljske i/ili turističke djelatnosti
* Obiteljska poljoprivredna gospodarstva/Poljoprivrednici koji imaju Rješenje o pružanju ugostiteljskih usluga na OPG-u ili će isto ishoditi po završetku projekta.

**Prihvatljivi su troškovi nastali u razdoblju od 01.01.2024. do 30.06.2025. godine**.

Za provedbu Programa konkurentnost turističkog gospodarstva planirana su sredstva u ukupnom iznosu od **3.404.340 €**koja su raspodijeljena po mjerama:

* **Mjera  A – Hoteli:** Ukupan iznos sredstava je 1.000.000 €. Najniži iznos potpore koji se može dodijeliti je 10.000 €, a najviši iznos potpore koji se može dodijeliti je 35.000 €.
* **Mjera  B – Kampovi:** Ukupan iznos sredstava je 800.000 €. Najniži iznos potpore koji se može dodijeliti je 6.000 €, a najviši iznos potpore koji se može dodijeliti je 25.000 €.
* **Mjera  C – Restorani:** Ukupan iznos sredstava je 700.000 €. Najniži iznos potpore koji se može dodijeliti je 5.000 €, a najviši iznos potpore koji se može dodijeliti je 15.000 €.
* **Mjera  D – OPG/Poljoprivrednik:** Ukupan iznos sredstava je 404.340 €. Najniži iznos potpore koji se može dodijeliti je 5.000 €, a najviši iznos potpore koji se može dodijeliti je 15.000 €.
* **Mjera  E – Plovni objekti nautičkog turizma:** Ukupan iznos sredstava je 500.000 €. Najniži iznos potpore koji se može dodijeliti je 5.000 €, a najviši iznos potpore koji se može dodijeliti je 15.000 €.

Intenzitet potpore je udio sredstava s kojima Ministarstvo sudjeluje u financiranju predloženog projekta i može dosegnuti do najviše **70%** ukupno opravdanih/prihvatljivih troškova Projekta.

Javni poziv otvorenje do**15. ožujka 2024.** do **16.00 sati**.

Prijave su moguće isključivo putem portala eTurizam: <https://eturizam.gov.hr/>